**Smulkioji tautosaka šiuolaikinio mokinio akimis**

**Pamokos vieta: Bernardinų sodas, kitas Vilniaus parkas, žalioji erdvė.**

**Klasė:** 5 klasė

**Temos bendrojoje programoje: „**Patarlės, priežodžiai, mįslės ir minklės“

**Mokymosi uždaviniai:**

* Atpažįsta ir įvardija smulkiosios tautosakos žanrus (mįslė, patarlė, priežodis).
* Aiškina jų reikšmę, potekstę, perkeltines prasmes.
* Kuria ir interpretuoja kūrybiškai – per statulą, pantomimą.
* Mokosi dirbti komandoje, planuoti veiklą, pristatyti rezultatus.

**Pasiekimai (pagal BP):**

* B5.1.3 – Aptaria ir susieja mokymosi turinyje numatytus Lietuvos kultūros reiškinius.
* B2.5.3 – Atpažįsta ir paaiškina potekstę, aptardamas tiesiogiai ir netiesiogiai pasakytas mintis.
* B4.5.3 – Kalbasi apie kūrinyje įžvelgtą išmintį, pasirenka strategijas, pristato rezultatus.
* B2.8.3 – Aptardamas tekstus, vartoja literatūros sąvokas.

**Kompetencijos:**

* Kultūrinė
* Komunikavimo
* Kūrybiškumo
* Socialinė, emocinė ir sveikos gyvensenos
* Pažinimo

**Pamokos klausimas: Ko šiandien mus moko senosios patarlės ir mįslės?**

**Pamokos planas:**

**Sudominimas** (klasėje arba prie Bernardinų sodo įėjimo) – 10 min

* Mokytojas trumpai paaiškina, kas yra smulkioji tautosaka ir kokie jos žanrai.
* Apžvelgiama, kur ji pasitaiko šiandien (reklamose, internete, dainose).
* Aptariamas pamokos tikslas ir veiklos eiga.

**Pamokos eiga:** „Išsitrauk mįslę – sukurk gyvąją skulptūrą“ – 30 min

* Mokiniai suskirstomi į grupeles po 3–4.
* Grupės per 10–15 min sugalvoja, kaip „pastatyti“ gyvąją skulptūrą arba pantomimos scenelę, atspindinčią prasmę.
* Skulptūra turi perteikti perkeltinę reikšmę, įtraukiant kūrybišką mąstymą.
* Kitos grupės spėja, kokia mįslė ar patarlė pavaizduota.

**Refleksija ir pristatymai** – 15 min

* Kiekviena grupė pristato savo skulptūrą, paaiškina pasirinktą tautosakos žanrą ir jos reikšmę.
* Aptariama, ką naujo sužinojo apie tautosaką.
* Įsivertinimas: ką buvo lengviausia / sunkiausia? Kuri komanda buvo kūrybiškiausia?

**Vertinimas**

**Formuojamasis vertinimas:**

* **Stebėjimas darbo metu.**
Vertinama, kaip mokiniai bendradarbiauja grupėje, dalijasi idėjomis kurdami gyvąsias skulptūras ir kaip įsitraukia į kūrybinį procesą.
* **Grįžtamasis ryšys pristatymų metu.**
Mokytojas ir klasės draugai pateikia pastabas apie skulptūros idėjos aiškumą, perkeltinės reikšmės perteikimą ir žanro atpažinimą.
* **Refleksija ir įsivertinimo anketos.**
Pamokos pabaigoje mokiniai atsako į refleksijos klausimus:
*Kas buvo lengviausia? Kas sudėtingiausia? Ką naujo sužinojau apie tautosaką? Kaip pavyko dirbti komandoje?*

**Apibendrinamasis vertinimas:**

* **Įvertinama „gyvųjų skulptūrų“ kokybė:**

Ar aiškiai pavaizduota tautosakos rūšis (mįslė, patarlė, priežodis)?

Ar perteikta perkeltinė reikšmė, potekstė?

Ar kūrybinis sprendimas originalus ir prasmingas?

* **Vertinami įsitraukimas ir komandinis darbas:**

Ar visi komandos nariai įsitraukė į pasirengimą ir pristatymą?

Kaip grupė planavo veiklą ir kaip pristatė rezultatą?

**Namų darbai:**

**Užduotis: „Šeimos tautosakos lobynas“**

1. Paklausk savo šeimos narių (tėvų, senelių, prosenelių ar kitų artimųjų), kokias jie prisimena lietuviškas patarles, priežodžius ar mįsles.
2. Užrašyk mažiausiai **tris** pavyzdžius:
	* Bent **viena patarlė**.
	* Bent **vienas priežodis**.
	* Bent **viena mįslė**.
3. Paaiškink jų prasmę savo žodžiais:
	* Ką jis reiškia?
	* Kokiose situacijose jis gali būti vartojamas?

Papildomai (neprivaloma, bet skatinama):

* Paklausk, ar yra istorija, susijusi su šiuo posakiu.
* Gal gali iliustruoti pasirinktą posakį piešiniu?
1. **Vertinimo kriterijai:**

|  |  |
| --- | --- |
| **Kriterijus** | **Taškai** |
| Užrašyti bent 3 tautosakos pavyzdžiai | 3 |
| Teisingas žanrų atpažinimas (patarlė, priežodis, mįslė) | 2 |
| Paaiškinta perkeltinė / tiesioginė reikšmė | 3 |
| Kūrybiškumas: iliustracija, istorija arba papildoma informacija | 2 |
| **Iš viso:** | **10** |

**Kur galva, ten ir protas. 😊**

**Sėkmės!**